8. ข้อพิพาททางกฎหมาย

ข้อพิพาททางกฎหมาย ซึ่งบริษัทฯ เป็นคู่ความ หรือคู่กรณี โดยที่คดี หรือข้อพิพาทยังไม่สิ้นสุด
โดยเฉพาะคดีที่อาจมีผลกระทบต่อสินทรัพย์ของบริษัทฯ ที่มีจำนวนสูงกว่าร้อยละ 5
ของส่วนของผู้ถือหุ้น ณ วันที่ 31 ธันวาคม พ.ศ.2552 มีดังนี้

1.  คดีแพ่ง หมายเลขดำที่ 10661/2542 ของศาลแพ่งกรุงเทพใต้

  หมายเลขแดงที่ 11474/2545

วันเริ่มคดี 31 สิงหาคม 2542

ระหว่าง บริษัท เนาวรัตน์พัฒนาการ จำกัด (มหาชน) โจทก์

กับ บริษัท วัฒนวนา จำกัด จำเลย

ข้อหาหรือฐานความผิด : ผิดสัญญา,รับสภาพความผิด และหักกลบลบหนี้

ทุนทรัพย์ : 82,556,630.25 บาท

  ความคืบหน้าของคดี : คดีนี้ ศาลได้มีคำพิพากษาเมื่อวันที่ 10 ตุลาคม 2545
  โดยศาลพิพากษาว่าให้บริษัทชนะคดี จำเลยได้ยื่นอุทธรณ์ต่อศาลแพ่งกรุงเทพใต้ ต่อมา
  จำเลยได้ยื่นคำร้องขอฟื้นฟูกิจการ
  ศาลอุทธรณ์จึงมีคำสั่งให้ระงับคดีไว้ชั่วคราวเนื่องจากจำเลยอยู่ในระหว่างปฏิบัติตามแผนฟื้นฟูกิจการของศาลล้มละลายกลาง

  ศาลล้มละลายกลาง คดีหมายเลขดำที่ ฟ.6083/2548 หมายเลขแดงที่ ฟ.4601/2548

  ระหว่าง บริษัท วัฒนวนา จำกัด ผู้ร้องขอ/ลูกหนี้

  บริษัท เนาวรัตน์พัฒนาการ จำกัด (มหาชน) เจ้าหนี้รายที่ 11

ความคืบหน้าของคดี : คดีนี้บริษัท วัฒนวนา จำกัด(ผู้ร้องขอ)ได้ยื่นคำร้องฉบับลงวันที่ 6 ตุลาคม
2552 เสนอขอแก้ไขแผนในแผนฟื้นฟูกิจการของบริษัท วัฒนวนา
จำกัดและคำร้องขอแก้ไขเพิ่มเติมฉบับลงวันที่ 11 พฤศจิกายน 2552
ที่ประชุมเจ้าหนี้ได้พิจารณาและลงมติพิเศษยอมรับข้อเสนอขอแก้ไขแผนของผู้บริหารแผน
ศาลล้มละลายกลางได้มีคำสั่งกำหนดวันนัดพิจารณาข้อเสนอขอแก้ไขแผนของผู้บริหารแผนในวันที่ 25
มกราคม 2553

2.  คดีข้อพิพาท หมายเลขดำที่ 11/2548 ของสถาบันอนุญาโตตุลาการ กระทรวงยุติธรรม

  หมายเลขแดงที่ 19/2551

  ระหว่าง บริษัท เนาวรัตน์พัฒนาการ จำกัด (มหาชน) ผู้เรียกร้อง

  กับ บริษัท วิจิตรภัณฑ์ก่อสร้าง จำกัด ผู้คัดค้านที่ 1

  บริษัท ประยูรวิศว์การช่าง จำกัด ผู้คัดค้านที่ 2

  บริษัท สี่แสงการโยธา จำกัด ผู้คัดค้านที่ 3

  บริษัท กรุงธนเอนยิเนียร์ จำกัด ผู้คัดค้านที่ 4

  บริษัท เกตเวย์ ดิเวลลอปเมนท์ จำกัด ผู้คัดค้านที่ 5

  ข้อหาหรือฐานความผิด : ผิดสัญญา รับเหมาก่อสร้าง

  ทุนทรัพย์ : 282,154,220.03 บาท

  ความคืบหน้าของคดี : บริษัทได้ยื่นข้อพิพาทต่อ สำนักระงับข้อพิพาท สถาบันอนุญาโตตุลาการ
  กระทรวง

ยุติธรรม โครงการระบบรวบรวมและบำบัดน้ำเสีย เขตควบคุมมลพิษ จังหวัดสมุทรปราการ
หนี้ที่พิพาทมีจำนวนเงินเท่ากับ 282,154,220.03 บาท
คดียังอยู่ระหว่างขั้นตอนการนัดสืบพยานฝ่ายผู้เรียกร้อง ในวันที่ 26,29และ 30 เมษายน 2553
ส่วนฝ่ายผู้คัดค้านนัดสืบพยานในวันที่ 17,18,25 และ 27 พฤษภาคม 2553 โดยคาดว่าอาจต้องใช้
ระยะเวลาอีกหลายปี

3. คดีข้อพิพาท หมายเลขดำที่ 102/2552 ของสถาบันอนุญาโตตุลาการ กระทรวงยุติธรรม

  ระหว่าง บริษัท เนาวรัตน์พัฒนาการ จำกัด (มหาชน) ผู้เรียกร้อง

กับ บริษัท อาคเนย์ประกันภัย จำกัด ผู้คัดค้านที่ 1

บริษัท ทิพยประกันภัย จำกัด (มหาชน) ผู้คัดค้านที่ 2

บริษัท สินทรัพย์ประกันภัย จำกัด ผู้คัดค้านที่ 3

  ข้อหาหรือฐานความผิด : ผิดสัญญา ประกันภัย

  ทุนทรัพย์ : 86,605,721.32 บาท

  วันที่ยื่นคำเสนอข้อพิพาท : 30 ตุลาคม 2552

วันที่เกิดเหตุวินาศภัย : 1 พฤศจิกายน 2550

ความคืบหน้าของคดี : คดีนี้ผู้เรียกร้องได้ยื่นคำเสนอข้อพิพาท เมื่อวันที่ 30 ตุลาคม 2552
โดยขอให้คณะอนุญาโตตุลาการ บังคับให้ผู้คัดค้านทั้งสามร่วมกันชำระหนี้ ให้แก่ผู้เรียกร้อง
โดยคำนวนนับตั้งแต่วันที่ 1 พฤศจิกายน 2550 ซึ่งเป็นวันเกินเหตุวินาศภัย
เนื่องจากการขุดเจาะอุโมงค์ส่งน้ำใต้ดินของการประปานครหลวง พื้นดินเกิดการทรุดตัว
อุปกรณ์หัวเจาะและเครื่องมือต่างๆที่ใช้ในการขุดเจาะอุโมงค์เสียหายจมใต้ดิน
จนถึงวันที่ยื่นคำเสนอข้อพิพาท นี้รวมเป็นเงินต้นพร้อมดอกเบี้ย จำนวน 86,605,721.32 บาท
ปัจจุบันคดีพิพาทอยู่ระหว่างการดำเนินกระบวนพิจารณาคดีของอนุญาโตตุลาการ

4. คดีฟ้องเรียกชำระหนี้ค่าก่อสร้าง จาก Meeyahta International Hotel
Limited(“MIHL”) เมื่อวันที่ 10 กรกฎาคม 2550 จำนวน 14,678,685.81
เหรียญสหรัฐอเมริกา ต่อศาล ณ กรุงย่างกุ้ง
คดีอยู่ระหว่างการพิจารณาของศาลชั้นต้นของสหภาพพม่า
ปัจจุบันคดีอยู่ในช่วงสืบพยานและอาจต้องใช้เวลาอีกหลายปี

ลูกหนี้ค้างชำระซึ่งบริษัทได้ยื่นฟ้องตามรายละเอียดข้างต้น ได้มีการตั้งสำรองหนี้สูญไว้เต็มจำนวนแล้ว
ดังนั้น หากบริษัทได้รับชำระหนี้ จะบันทึกเป็นเงินสดรับจากลูกหนี้และจะทำให้ลดยอด ค่าเผื่อหนี้สูญลง